ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
14 ธ.ค. 2558

สรุปภาวะตลาดภาคเช้า
SET ปรับตัวลงแรง – SET เปิดช่วงเช้าในแดนลบ และปรับตัวลงต่อไปทดสอบแนวรับที่ระดับ 1,250 จุด จากแรงเทขายหุ้นกลุ่มพลังงานไทย รวมถึงหุ้นตลาดในภูมิภาคที่ปรับตัวลงกันถ้วนหน้าหลังจากราคาน้ำมันดิบทำจุดต่ำสุดใหม่ ช่วงเช้าดัชนี SET index ปิดที่ระดับ 1,254.36 จุด, -2.07% ด้วยปริมาณการซื้อขายที่เพิ่มขึ้นมาอยู่ที่ระดับ 2.2 หมื่นล้านบาท หุ้นกลุ่มหลักที่ปรับตัวลงได้แก่ พลังงาน (-3.4%) ก่อสร้าง (-2.9%) และ ปิโตร (-2.8%) ในขณะที่ ขนส่ง (+1.1%) ปรับตัวขึ้นหนุนตลาด ด้านค่าเงินบาททรงตัวใกล้ระดับ 36.00 บาท
กลยุทธ์ที่แนะนำ
ช่วงบ่าย: คาดดัชนี SET index แกว่งตัวในแดนลบต่อ ระวังแรงเทขายกลุ่มสื่อสารก่อนการประมูลคลื่น 900MHz พรุ่งนี้ และแรงเทขายใน BBL ช่วงตลาดปิดวันนี้ จากประเด็นการนำออกจากการคำนวณดัชนี MSCI (คาดว่าจะมีเม็ดเงินไหลออกจำนวน 2.2 พันล้านบาท หรือคิดเป็น 14 ล้านหุ้น) กลุยุทธ์บ่ายวันนี้เน้นเก็งกำไรหุ้นเฉพาะตัว สำหรับนักลงทุนที่สามารถรับความเสี่ยงได้สูง ส่วนนักลงทุนระยะกลาง-ยาว รอโอกาสการเข้าซื้อก่อน หุ้นแนะนำตามสัญญาณเทคนิคได้แก่ SCC (รับ 420 ต้าน 440 cut 412) และ EPG (รับ 11.0 ต้าน 11.8 cut 10.7)
 